fi et fi fi fi id fi de de fi fi fi tr fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi ml it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fa fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi tr fi fi fi fi fi fi et fi fi fi de fi de tr fi en en fi en en es fi fi et fi fi fi fi fi fi fi
joulu 20, 2021 | Kaikki, Kaikki artikkelit
Joulu valmistelut RisuVillan pajalla alkavat jo elokuussa. Silloin mietitään tulevan sesongin tuotteet.
Kerrataan, verrataan edellisien vuosien myynteihin, mitkä nousivat suosikeiksi, mitkä ehkä eivät. Aina kehitellään myös uusia tuotteita. Tänä vuonna uutuutena mm. numeroitu keräilytonttu, harmaa hiippainen pelkistetty Huurre-tonttu sekä serkkunsa Pyry. Pieniä tonttuja syntyi uusina Kuura sekä Naava-tontut jotka ovatkin osoittautuneet Njallojen lisäksi suosituiksi.
Kun mallit ovat mietittynä mietitään materiaalit ja tehdään mahdolliset tilaukset niistä.
Seuraavaksi valmistetaan mallikappaleet ja kuvataan ne.
Valituista tuotteista valmistetaan esitteet jälleenmyyjille.
Syyskuun alussa heiltä tulevatkin jo ensimmäiset tilaukset. Lokakuussa on jo täysi tohina pajalla. Jälleenmyyjille valmistuu kiireellä myytävää joulusesonkiin joka on vuosi vuodelta aikaistunut.
Marraskuussa päivät venyvät entisestään ja verkkokaupassakin tilaukset lisääntyvät. Varastoa olisi hyvä ehtiä tekemään mutta on aina yllätys mistä tulee hitti ja varastot hupenevat.
Työpäivät venyvät, monesti 14-16 tuntisiksi, mutta en koe silti tätä raskaana, sillä rakastan sitä mitä teen. En varsinaisesti miellä olevani ”töissä”. Olen iloinen ja kiitollinen jokaisesta, niin jälleenmyyjien kuin yksityisten asiakkaidenikin tilauksesta.
Toki välillä on henkäistävä jotta jaksaa, silloin lähden metsään koirieni kanssa tai nautin samettiturpa-terapiasta eli menen rakkaiden villantuottajieni eli lammastyttöjeni luo. He ovat voimaeläimiäni, heidän rauhallisesta olemuksestaan saan voimaa jaksaa taas.
Joulukuussa työtahti vielä tahtoo kiristyä. Sinne kun saisi jostain tunteja lisää…
Jos hyvin käy, jälleenmyyjiltä tulee lisätilauksia, tulee uusiakin jälleenmyyjiä sekä verkkokaupassa käy sutina.
Tänä vuonna kaiken lisäksi liityin ensimmäistä kertaa Pro kädentaitajien oman myymälän, Soma Shopin myyjiin sekä Suomen käsityöyrittäjien Pop Up myyjiin Kiseleffin talolle marraskuuksi, joten kiirettä on pitänyt.
Oman perheemme joulun valmistelut jäävät aina viime tinkaan. Lahjat ovat kuitenkin hankittuna.
Tänä vuonna vielä erityisesti keskitin kaikki ostokset pienyrittäjien puoteihin sekä verkkokauppoihin..
Meidän joulumme muodostuu yhdessä olosta rakkaiden kanssa, rauhoittumisesta sekä hyvästä ruoasta (lue ylen syönnistä😊)
Kotia koristelemme luonnonmateriaaleilla, havuilla, varvuilla, kävyillä sekä naavaisilla oksilla ja sammaleella. Anopilta saamani kaunis himmeli on aina kunniapaikalla.
Kynttilän liekit loistavat sisällä sekä ulkona.
Joulupöytäämme perinteisten herkkujen lisäksi on vuosi vuodelta tullut enemmän kalaa ja kasviksia. Muuten mennään perinteisillä.
Tärkeä osa jouluamme on eläintemme joulu.
Koiruille on tietysti omat pakettinsa sekä herkkunsa.
Lampaiden, kanojen sekä pupujen asumuksissa tehdään erityinen suursiivous, annetaan herkkuja, tuodaan havuja jotka osa laumastamme syökin suurella ilolla.
Muutenkin vietämme heidän kanssaan aikaa erityisen paljon.
Myös pihan linnuille ja oraville katetaan joulupöytä, kauralyhteitä, siemeniä, pähkinöitä ym.
Poikamme perheineen tulee jouluksi meille sekä aattona muita läheisiämme.
Aattoaamuumme kuuluu joulusauna ja joulupuuro.
Joulupyhät vietämme ulkoillen, kuunnellen joulumusiikkia, lukien tai kuunnellen kirjoja sekä pelaamme lautapelejä. Jonakin iltana sytytämme kotaan tulet, istumme tulistelemaan ja nautimme glögit siellä.
Meillä täällä saimaanrannalla onkin kaunis talvisää, oikea talven ihmemaa.
”En etsi valtaa, loistoa, en kaipaa kultaakaan’. Ma pyydän taivaan valoa ja rauhaa päälle maan.”
Tämän lempi joululauluni myötä toivotan sydämestäni teille kaikille
Toivoo; RisuVillan yrittäjä Tuula sekä koko RisuVillan muu väki
Psssst! Jouluksi ei enää ehdi suoraan tuotteet pukinkonttiin, mutta lahjakortti tuotteisiimme ehtii sähköpostitse! Lahjakortti voidaan toimittaa suoraan lahjakortin saajalle!
kesä 23, 2021 | Kaikki artikkelit, Saunatuote
Meillä on kohta käsillä kesän, keskikesän tärkein juhla, juhannus.
Suomalaisen keskikesän juhlaan liittyy perinteitä ja hieman taikuutta.
Oletko koskaan kuullut tai peräti kokeillut jotakin juhannustaikaa?
Moni taioista liittyy rakkauteen, onhan juhannus ollut varsinkin ennen hyvin suosittu päivä järjestää häitä.
Tässä muutamia tunnetuimpia taikoja:
Kerää 7 kukkaa, laita kimppu tyynyn alle juhannusyöksi.
Voit nähdä unessa tulevan puolisosi.
Tämä tuli kokeiltua joskus nuorena, no ei ilmestynyt sulho uniin enkä saanut muutakaan etukäteistietoa hänestä…
Niin monta kertaa kun käki kukahtaa juhannusillassa, niin monta vuotta menee ennenkuin se oikea löytyy.
Jos käki ei kuku, se oikea löytyy jo samana vuonna.
Ehkä hauskimpiin kuuluu seuraava:
Kulje saunasta takapuoli edellä kohti puupinoa.
Sen kerrottiin tuovan naimaonnea.
Suomalaisiin juhannusperinteisiin kuuluu erottamattomasti myös juhannussauna.
Vanhassa talonpoikaisen ajan kulttuurissa juhannussaunalla oli aivan erityinen sijansa. Se oli vuoden tärkein saunapäivä.
Siihen kuului että sauna lämmitettiin jo päivällä, saunottiin pitkään ja rauhassa.
Päivällä kylvettiin jotta juhannusiltaa ja yötöntä yötä voitiin juhlia puhtoisina.
Juhannus saunaan kiinnitettiin erityistä huomiota ja monet muistilistan kohdista kuuluvat edelleen perinteisesti juhannussaunaan.
Sauna on hyvä pestä siihen tarkoitetuilla ekologisilla pesuaineilla, etenkin mökillä.
Saunavihdan / vastan valmistus.
-jos aika tai taidot eivät riitä tämän voi korvata tuomalla löylyveteen tai vaikka ämpäriin muutamia oksia koivuja tuomaan tuoksua saunaan.
Oletko muuten koskaan kokeillut vihtoa vaikka katajaisella tai pihlajaisella vastalla. Nekin käyvät hyvin tarkoitukseen.
Myös löylytuoksuissa löytyy juhannussaunaan sopivia kuten, koivu, savusauna, kuka mistäkin pitää.
Huom! Muistathan että löylytuoksut laimennetaan aina veteen ennen kiukaalle heittämistä.
Puhtaat saunatekstiilit pyyhkeet, pefletit, sauna tyynyt, pesukintaat
-parhaat materiaalit saunatekstiileihin ovat aidot luonnonmateriaalit kuten pellava sekä hamppu.
Ne hengittävät ja kuivuvat nopeasti toisin kuin esim.puuvilla.
Juhannuksena saunotaan ajan kanssa.
Silloin olisi suositeltavaa käyttää aitoa saunahattua vauvasta vaariin.
Saunahattu suojaa päätä ja hiuksia, erityisesti käsitellyt tai kuivat hiukset tulisi suojata kuumalta.
Toisin kuin ehkä luullaan, aito saunahattu ei hiosta päinvastoin, se tasaa lämpöä, hengittää ja suojaa. Näin jaksaa paremmin löylyssä ja sauna hetkestä nauttii enemmän.
Paras materiaali saunahattuun on aito villa, mieluiten värjäämätön lampaan tai alpakan villa.
Sen lämmöneristämiskyky on huima, se on ekologinen ja mikä parasta, se on myös luontaisesti antibakteerinen luonnonmateriaali mikä tekee siitä helppohoitoisen. Useinkin hoidoksi riittää tuuletus ja kuivatus.
Toiseksi paras vaihtoehto saunahatuille on pellava.
Nykyään näkee paljon trikoisia, froteisia sekä puuvillaisia saunahattuja.
Ovathan ne kauniita ja kivoja mutta hyöty on lähinnä kosmeettinen.
Saippuat ja shampoot sekä
Mikäli haluat tehdä saunomisesta hemmotteluhetken kannattaa varata aikaa ja nähdä vähän vaivaa.
Jalkakylpyyn löytyy nyt mitä parhaimmat tarpeet luonnosta.
-ruusunterälehdet koivunlehdet, poimulehdet, orvokit, siankärsämö, tässä muutamia siihen sopivia. Lisäksi ripaus merisuolaa virkistää kesäjalat.
Ihanteellinen pesukinnas on valmistettu pellavasta tai hampusta ja yhdessä hyvän saippuan kanssa se kuorii hellästi ihoa.
Nykyään on monia upeita, ekologisia saippuoita sekä palashampoita joita suosittelen kokeilemaan, etenkin mökkikäytössä ovat ihan parhaat, myös luonnolle.
Virkistävää juomaa ja syötävää
Saunoessa, etenkin pidempään, kannattaa varata raikasta juotavaa saataville sekä pientä suolaista suupalaa tasaamaan nestetasapainoa.
Yksi omista suosikeistani kesään ja saunaan on ”Louhisaaren juoma” joka valmistetaan viinimarja lehdistä joko sitruunahapon tai siman tapaan hiivan avulla.
Itse lisään siihen myös sitruunanmehua.
Ohjeita löytyy googlettamalla louhisaaren juoma.
Kaiken tämän saunomisen jälkeen, muistathan jättää saunatontuille hyvät jälkilöylyt ja vaikka vähän herkkujakin.
Entisaikaan saunahaltijat olivat hyvin tärkeitä talon hyvinvoinnin kannalta ja niille jätettiinkin makeat löylyt, sahtia ja leipää juhannus saunaan jotta saunatonttu kylpisi hyvillä mielin ja pysyisi talon ja saunan haltijana.
Kun muistilistan kohdat ovat täytetty voidaankin keskittyä nauttimaan keskikesän juhlasta, juhannuksesta eli Mittumaariasta, Suomen kauniista luonnosta sekä rakkaittemme ja ystävien seurasta kukin tavallamme.
Täältä RisuVillan pajalta, saimaanrannalta toivotan kera saunatonttujen mitä parhainta juhannusta, lempeitä löylyjä sekä mukavia muistoja.
Saanko esitellä; tiimi saunatuotekaupan taustalla
touko 29, 2021 | Kaikki, Kaikki artikkelit
RisuVilla on vuonna 2006 perustettu yksinyrittäjän, Tuula Niemistön, eli minun, yritys.
Suunnittelen ja valmistan saunatuotteita, pääasiassa saunatonttuja ja saunahattuja.
Omat kädet ja aika ei aina riitä, ja minulla onkin ollut onni saada -ei tausta joukkoihini vaan rinnallani kulkijaa-  kaksi nuorempaa alansa ammattilaista.
He toimivat myös innoittajinani sekä tsemppaajina kehittäessäni RisuVillaa eteenpäin.
He jaksavat innostaa ja kannatella minua niinäkin päivinä kun olen itse väsynyt ja turhautunut.
Toinen heistä on aikuinen poikani, joka toimii teknisenä avustajanani, saadessani tekniikan usein ns.tilttiin. Olen siinä muuten hyvin lahjakas.
Hän toimii myös usein tekstieni oikolukijana, käännösapuna, sekä makutuomarina oman työnsä ohella. Varsinaisessa työssään hän toimii tapahtuma-alalla, stage-managerina, eli vastaa mm. festareilla lavatekniikan, äänentoiston ja valojen toiminnasta. Arvostan hänen mielipiteitään ja näkemystään ja toisinaan pallottelemalla ajatuksia, ne hioutuvat paremmiksi, kuin yksin toimimalla.
Sattuneesta syystä hän oli apunani viime vuonna vähän enemmän kuin normaalisti.
Noin vuosi sitten tuli ajankohtaiseksi suunnitella ja toteuttaa RisuVillalle verkkosivut sekä verkkokauppa. Näitä tekemään löytyi lahjakas nuori nainen, Anu Ruhanen. Hän on it-alan konsultti sekä markkinoinnin asiantuntija, ja yhdessä mietimme juuri RisuVillalle sopivanlaisen kaupparatkaisun. Yhteinen sävel löytyi heti ja yhteistyö on ollut mutkatonta ja sujuvaa. Kauppaa on tarkoitus yhdessä myös jatkokehittää.
Verkkokaupan avauduttua on ollut hienoa saada hänet tiimiimme, eikä yhteistyömme onneksi päättynyt siihen. Nykyään Anu myös toimii sivujeni ylläpitäjänä sekä RisuVillan markkinoinnin suunnittelijana.
RisuVillan tuotteet syntyvät rakkaudesta käsitöihin, luontoon, luonnonmateriaaleihin kuten minulle rakkaiden kuuden lemmikkilampaideni villasta.
Usein tahdon uppoutua rakkaan työni ääreen tai hetkeksi rapsuttelemaan lampaita. Onkin hyvä että Anu välillä muistuttaa minua some-päivityksistä, jotka joskus unohtuvat, uppoutuessani työni ääreen valmistamaan saunatonttuja sekä huovuttaessani saunahattuja.
Kirjoittaminen ja tarinoiden kertominen ovat olleet kuitenkin aina myös tärkeä osa minua ja saan valtavasti positiivista energiaa kommunikoidessani esimerkiksi sosiaalisessa mediassa seuraajieni kanssa. Olen myös kiitollinen saamastani palautteesta, ja sen saa yleensä parhaiten suoraan asiakkailta.
Monista asiakkaistani onkin vuosien saatossa tullut hyvin läheisiä, ystäviäkin joiden kanssa tulee jaettua ilot ja murheet.
Nämä nuoret tiimiläiseni pitävät minut tiukasti kiinni tulevaisuudessa ja varaamme nykyään säännöllisesti yhteistä aikaa suunnitellen jo pitkälle tulevaan, tavoitteenamme kehittää määrätietoisesti RisuVillaa eteenpäin.
En voisi kuvitella miten enää pärjäisin ilman näiden kahden tiimiläiseni; Anun ja Tommin apua. Koska he hoitavat tekniikan, markkinoinnin, ja kaiken niihin liittyvän, voin rauhassa keskittyä siihen mikä taas on minulle ominta osaamisaluetta, eli suunnittelemaan ja valmistamaan uusia malleja sekä saunatuotteita.
Yhteistyössä on uskomaton voima sekä valo viedä asioita eteenpäin, niin yrittämisessä, työyhteisöissä kuin perhepiirissäkin.
huhti 29, 2021 | Kaikki, Kaikki artikkelit
Me suomalaiset olemme saunoneet kautta aikojen.
Saunassa on jaettu ilot sekä surut, jopa neuvoteltu maamme tärkeistä asioista.
Sauna hoitaa niin mieltä kuin kehoakin.
Saunominen on perinteinen tapamme hoitaa itseämme sekä edistää omaa hyvinvointiamme.
Saunomisen terveyttä edistäviä vaikutuksia voi vielä tehostaa luonnostamme löytyvien kasvien, hoitavien luonnonyrttien avulla.
Saunomiseen kasveista mielletään ensimmäisenä koivu.
Onhan meillä vihdottu tai vastottu iät ja ajat.
Koivun hyviin ominaisuuksiin kuuluu kivun lievittäminen, se hoitaa tulehtuneita lihaksia hauteena sekä edistää verenkiertoamme.
Myös jalkakylpyyn se on mitä mainioin kasvi helpottamaan sekä turvotusta että kipua.
Maltillisesti nautittuna se on haudutettuna teenä myös virkistävä.
Jalkakylpyyn sopivia yrttejä löytyy lähes jokaisen pihasta.
Muistahan että vain maanomistajan luvalla voit kerätä muualta kuin omilta mailtasi. Myöskään tien vierustoilta ei kannata kerätä.
Jalkakylpyyn sopivia luonnonyrttejä ovat myös poimunlehti, vuohenputki, puna-apila sekä superyrtti siankärsämö.
Ja tietenkin luxusta kylpyhetkeen saat lisäämällä esim.ruusun terälehtiä jalkakylpyysi.
Hiuksia ja päänahkaa voi hoitaa nokkosista haudutetulla miedolla huuhteella.
Nokkonen on hieno superyrtti. Se on monipuolisesti käytettävä yrtti, mm.leivonnassa, piiraissa, keitoissa sekä smoothieissa.
Muistathan aina sisäisesti käytettävistä luonnonyrteistä varmistaa että se on varmasti oikea kasvi ja että se sopii ominaisuuksiltaan sinulle mikäli sinulla on joitakin sairauksia.
Kevät ja alkukesä ovat parasta aikaa hyödyntää sekä kerätä kuivattavaksi luonnonyrttejä mutta monista saat satoa läpi kasvukauden.
Nyt vaan hanskat käteen, sakset koppaseen ja ulos luontoon opettelemaan kasveista sekä kerämään luonnon tarjoamat aarteet talteen.
Kerää erilaisia yrttejä noin kourallinen. (jos käytät kuivattuja, pienempikin määrä riittää)
Laita yrtit vatiin tms.
Kaada päälle kuumaa vettä ja anna hautua n. 15-20min.
Lisää sopivan lämpöistä vettä ja laita jalkasi rentouttavaan ja hoitavaan kylpyyn.
Noin 15 minuutin jälkeen voit nopeasti huuhdella jalkasi jos haluat sekä kuivata hyvin.
Lopuksi muista rasvata jalat.
Saat meiltä myös valmiit jalkakylpypussit luonnonyrteistä tilattua tästä
Saunatonttumme saivat oman runon kirjailija Maria Vakkurin kynästä
huhti 15, 2021 | Kaikki, Kaikki artikkelit
Saunatonttumme saivat oman runon kirjailija Maria Vakkurin kynästä.
Pehmeä partaiset, harmaa nuttuiset ja pitkä hiippaiset haltiat ovat hyväntuulisia veitikoita. Ne ovat syntyisin Saimaanrannalta Anttolasta. Sieltä Luonterin kirkaiden vesien huuhtomilta luodoilta, isojen selkien rannoilta, kivien ja kallioiden koloista. Osa heistä on lähtöisin rehevien saarien havumetsien sammalmättäiltä ja varjoista, osa valoisien koivujen suojista.
RisuVillan saunatontut ovat ainutlaatuisia, nimettyjä suojelijatonttuja. Niiden tärkein tehtävä onkin suojella saunoja sekä saunojia ja vaalia yleistä saunarauhaa.
Kirjailija Maria Vakkuri halusi omistaa näille hienoille, vanhan saunaperinteen lempeille lähettiläille oman runon:
Minut luotu on Saimaan rannalla,
Ehkä luulit että olen satua vaan,
kunnes tulin sinua katsomaan.
Kiitos että minulle kodin annat
saunan suojaan lämpimään kannat.
Löylyjen lämmössä suojelen saunojaa
Tonttuviikko 12 – 18.10.2020
loka 12, 2020 | Kaikki, Kaikki artikkelit, Saunatuote
Vietämme viikon 42, eli 12 – 18.10.2020 RisuVillassa tonttuviikkoa!
Tonttuviikon aikana haluamme esitellä Njalla-joulutontun, kotitontun, Saimaa-saunatontut, Elsan sekä Eskon ja tervanarutontut Aapelin ja Sallin.
Näiden lisäksi kerromme mm. myös keitä ovat Adalmiina, Paavo ja Loviisa.
Viikko on suunnattu kaikille tonttujen ystäville, sekä malttamattomille joulun odottajille!
#yrittäjänpäivä avainlippu eko handmade ihonhoito ihovoide jalat jalkakylpy joulu jouluntonttu kesä kotimainen kuivaiho käsityö lampaat luonnontuote luonnonyritit luonto mökki mökkikausi puusauna saimaa sauna saunahat saunahattu saunan lämmitys saunanpesu saunatonttu savusauna suomalainen suomenlammas suomenlampaanvilla tonttu tonttuviikko tontut villa yrittäjyys yrittäjä
3 – 7 vrk
Toimitus kaiken kokoisiin paketteihin 5,90€